கேள்வி: ந. பாலேஸ்வரி - வாழ்க்கைக் குறிப்பு பற்றி விளக்கவும்.
பதில்: முகாந்திரம் த. பாலசுப்ரமணியம், கமலாம்பிகை ஆகியோருக்கு திருகோணமலையில் பிறந்த இவர் தனது ஆரம்பக்கல்வியை திருகோணமலை ஸ்ரீசண்முக வித்தியாலயத்தில் பெற்றார். பின்பு சுன்னாகம் ஸ்ரீஸ்கந்தவரோதயாக் கல்லூரி, உடுவில் மகளிர் கல்லூரி, திருக்கோணமலை புனிதமரியாள் கல்லூரி ஆகியவற்றில் பயின்றார்.
கேள்வி: ந. பாலேஸ்வரி - தொழில் குறித்து விரிவாக சொல்லுங்கள்.
பதில்: மட்டக்களப்பு அரசினர் ஆசிரியர் கல்லூரியில் பயிற்றப்பட்ட தமிழ் ஆசிரியையான இவர் பெருந்தெரு விக்னேசுவரா மகா வித்தியாலயத்தின் முந்நாள் ஆசிரியரும் பிரதி அதிபருமாவார். ஆசிரிய சேவையில் நீண்ட காலம் சேவையாற்றி ஓய்வுபெற்றார். திருகோணமலை மாவட்ட பெண்கள் நலன்புரிச்சங்கத்தின் முக்கிய செயற்பாட்டாளராகவும் பணியாற்றினார்.
கேள்வி: ந. பாலேஸ்வரி - இலக்கிய ஈடுபாடு பற்றி நீங்கள் என்ன அறிந்துள்ளீர்கள்?
பதில்: தான் கற்கும் காலத்திலிருந்து வாசிப்புத்துறையில் ஈடுபாடு மிக்கவராக இருந்த இவரின் கன்னிக்கதை ‘வாழ்வளித்த தெய்வம்’ எனும் தலைப்பில் தினகரன் பத்திரிகையில் 1957ம் ஆண்டு பிரசுரமானது. அன்றிலிருந்து இருநூற்றுக்கும் மேற்பட்ட சிறுகதைகளையும், முப்பதுக்கு மேற்பட்ட கட்டுரைகளையும் எழுதியுள்ளார். இத்தகைய ஆக்கங்கள் இலங்கையிலுள்ள தேசியப் பத்திரிகைகளிலும், சஞ்சிகைகளிலும் பிரசுரமாகியுள்ள அதே நேரத்தில் கல்கி, குங்குமம், உமா, தமிழ்ப்பாவை, கவிதை உறவு போன்ற இந்திய சஞ்சிகைகளிலும் ‘உலகம்’(இத்தாலி) ‘ஈழநாடு’(பாரிஸ்) ‘தமிழ்மலர்’(மலேசியா) ஆகிய அனைத்துலக சஞ்சிகைகளிலும் பிரசுரமாகியுள்ளன.
கேள்வி: ந. பாலேஸ்வரி - சிறுகதை தொகுதிகள் என்பது என்ன?
பதில்: இவர் இரண்டு சிறுகதை தொகுதிகளை வெளியிட்டுள்ளார். * சுமைதாங்கி – 1973 (நரசு வெளியீடு) * தெய்வம் பேசுவதில்லை – 2000 (காந்தளகம் வெளியீடு இந்தியா)
கேள்வி: ந. பாலேஸ்வரி - பெற்ற விருதுகளும், கௌரவங்களும். பற்றி நீங்கள் என்ன அறிந்துள்ளீர்கள்?
பதில்: * ‘தமிழ் மணி’ (1992) - இந்து சமய கலாசார அமைச்சு * ‘சிறுகதை சிற்பி’ (1996) - மட்டக்களப்பு ஆசிரியர் கலாசாலை முத்தமிழ் மன்றம் * 'ஆளுனர் விருது' (1999-10-17) - வடக்கு கிழக்கு மாகாணக்கல்வி, பண்பாட்டு அலுவல்கள் விளையாட்டுத்துறை அமைச்சு * கலாபூசண விருது (2002-12-26) அரச விருது. இவை தவிர பல்வேறு பட்ட பிரதேச இலக்கிய விழாக்களில் பல்வேறு விருதுகளையும், கௌரவங்களையும் பெற்றுள்ளார்.